PATVIRTINTA

Marijampolės „Ryto“ pagrindinės mokyklos

direktoriaus 2023 m. kovo 22 d.

 įsakymu Nr. V-56

**MARIJAMPOLĖS „RYTO“ PAGRINDINĖS MOKYKLOS**

**NEFORMALIOJO VAIKŲ ŠVIETIMO ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Neformaliojo vaikų švietimo veikla mokykloje yra skirta meninę, sporto, kūrybinę, tiriamąją, kalbinių kompetencijų, verslumo, socializacijos ugdymosi ir kitas veiklas pasirinkusių mokinių asmeninėms, socialinėms, edukacinėms, profesinėms kompetencijoms ugdyti.

2. Neformaliojo vaikų švietimo organizavimo tvarkos aprašas (toliau - Aprašas) reglamentuoja neformaliojo vaikų švietimo tikslus, uždavinius, principus ir neformaliojo vaikų švietimo vykdymą mokykloje.

3. Aprašas parengtas vadovaujantis Neformaliojo vaikų švietimo koncepcija, patvirtinta Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 (su visais pakeitimais ir papildymais), Lietuvos Respublikos švietimo įstatymu, pradinio, pagrindinio ugdymo programų bendraisiais ugdymo planais.

4.Pagrindinės aprašo sąvokos:

4.1. Neformalusis vaikų švietimas – kryptinga veikla, padedanti vaikui įgyti kompetencijas, tapti sąmoninga asmenybe, sugebančia atsakingai ir kūrybingai spręsti savo problemas ir aktyviai veikti visuomenėje bei prisitaikyti prie kintančios aplinkos;

4.2. Neformaliojo vaikų švietimo mokytojas – asmuo, ugdantis ir mokantis mokinius pagal neformaliojo vaikų švietimo programas, turintis darbo patirtį ir kompetenciją;

4.3. Neformaliojo vaikų švietimo programa – neformaliojo vaikų švietimo mokytojo (įstaigos) parengta ir neformaliojo švietimo metodais įgyvendinama programa, kuria siekiama ugdyti vaiko kompetencijas plėtojant prigimtinius vaiko gebėjimus.

**IISKYRIUS**

**TIKSLAS IR UŽDAVINIAI**

5. Neformaliojo vaikų švietimo tikslas yra per kompetencijų ugdymą formuoti asmenį, gebantį tapti aktyviu visuomenės nariu, sėkmingai veikti visuomenėje, padėti tenkinti pažinimo, lavinimosi ir saviraiškos poreikius.

6. Neformaliojo vaikų švietimo uždaviniai:

6.1. ugdyti ir plėtoti vaikų kompetencijas per saviraiškos poreikio tenkinimą;

6.2. ugdyti pilietiškumą, tautiškumą, demokratišką požiūrį į pasaulėžiūrų, įsitikinimų ir gyvenimo būdų įvairovę;

6.3. lavinti gebėjimą kritiškai mąstyti, rinktis ir orientuotis dinamiškoje visuomenėje;

6.4. spręsti socialinės integracijos problemas: mažiau galimybių turinčių (esančių iš kultūriškai, geografiškai, socialiai – ekonomiškai nepalankios aplinkos ar turinčių specialiųjų poreikių), ypatingų poreikių (itin gabių ir talentingų) vaikų, iškritusių iš švietimo sistemos integravimas į visuomeninį gyvenimą, socialinių problemų sprendimas.

**III SKYRIUS**

**NEFORMALIOJO VAIKŲ ŠVIETIMO PRINCIPAI**

7. Neformaliajame vaikų švietime laikomasi šių principų:

7.1.savanoriškumo – vaikai laisvai renkasi siūlomas veiklas;

7.2. prieinamumo – veiklos ir metodai yra prieinami visiems vaikams pagal amžių, išsilavinimą, turimą patirtį nepriklausomai nuo jų socialinės padėties;

7.3. individualizavimo – ugdymas individualizuojamas atsižvelgiant į jo asmenybę, galimybes, poreikius ir pasiekimus;

7.4. aktualumo – veiklos, skirtos socialinėms, kultūrinėms, asmeninėms, edukacinėms, profesinėms ir kitoms kompetencijoms ugdyti;

7.5. demokratiškumo – mokytojai, tėvai ir vaikai yra aktyvūs ugdymo(si) proceso kūrėjai, kartu nustato ugdymosi poreikius;

7.6. patirties – ugdymas grindžiamas patyrimu ir jo refleksija;

7.7. ugdymosi grupėje – mokomasi spręsti tarpasmeninius santykius, priimti bendrus sprendimus, dalytis darbais ir atsakomybėmis;

7.8. pozityvumo – ugdymosi procese kuriamos teigiamos emocijos, sudaromos sąlygos gerai vaiko savijautai.

**IV SKYRIUS**

**NEFORMALIOJO VAIKŲ ŠVIETIMO ORGANIZAVIMAS**

8. Mokykla sudaro galimybes kiekvienam mokiniui pasirinkti neformaliojo vaikų švietimo programas.

9. **Neformaliojo vaikų švietimo organizavimo tvarka:**

9.1. neformaliojo vaikų švietimo valandų skaičių mokykloje apsprendžia pradinio ir pagrindinio ugdymo programų bendrieji ugdymo planai, mokyklos ugdymo planas, mokinių poreikių tyrimo rezultatai ir Mokinio krepšelio lėšos. Valandos kiekvienai programai įgyvendinti skiriamos visiems mokslo metams, atsižvelgiant į veiklos pobūdį, periodiškumą, trukmę;

9.2. neformaliojo vaikų švietimo valandų negalima skirti pasirenkamiesiems dalykams, dalykų moduliams, pagilintam dalykų mokymui;

10. Neformalusis švietimas organizuojamas laikantis tęstinumo principo, mokyklos tradicijų, mokyklos tikslų. Atsižvelgiant į susiklosčiusias mokyklos tradicijas, finansines galimybes, neformaliajam vaikų švietimui vykdyti valandos pirmiausia skiriamos mokinių gausiausiai pasirenkamoms programoms.

11. Mokiniams sudaromos sąlygos mokslo metų eigoje, esant poreikiui, pasirinkti papildomas neformaliojo švietimo veiklas, kurias organizuoja mokykla ir/ar neformaliojo švietimo teikėjai: Marijampolės moksleivių kūrybos centras (pvz. dviračių vairuotojo mokymo kursai), neformalaus ugdymo mokykla „Lispa“ (pvz. programavimas) ir kt. teikėjai.

1. Neformaliojo švietimo veikla mokiniams yra neprivaloma ir laisvai pasirenkama iš mokyklos pasiūlyto sąrašo.
2. Mokiniai užsiėmimus renkasi ir mokytojai patikslintus mokinių sąrašus direktoriaus pavaduotojui ugdymui, atsakingam už neformalųjį švietimą, pateikia iki rugsėjo 10 d. Neformaliojo švietimo veikla įrašoma į neformaliojo švietimo tvarkaraštį, organizuojama po pamokų, vykdoma patraukliose ir saugiose mokiniui aplinkose, padedančiose įgyvendinti neformaliojo vaikų švietimo tikslus.
3. Atsižvelgiant į mokyklos mokinių skaičių, neformaliojo vaikų švietimo grupės gali būti sudarytos ne tik iš paralelių, bet ir iš gretimų ar tos paties ugdymosi koncentro mokinių. Mokinių skaičius neformaliojo švietimo grupėje ne mažesnis kaip 12 mokinių. Atsižvelgiant į būrelio veiklos specifiką mokinių skaičius gali būti mažesnis. Neformaliojo vaikų švietimo grupės sudėtis metų eigoje gali keistis.
4. Neformaliojo vaikų švietimo užsiėmimai prasideda rugsėjo antrą savaitę ar kitu laiku, nuo tos dienos, kai patvirtinama.
5. Neformaliojo vaikų švietimo veiklai sudaromas tvarkaraštis, kurį tvirtina mokyklos direktorius. Tvarkaraštis gali būti koreguojamas mokslo metų eigoje atsižvelgiant į pakitusius mokinių ugdymosi poreikius ar valandų, skiriamų mokyklos direktoriaus įsakymu, skaičių.
6. Neformaliojo vaikų švietimo veikla yra fiksuojama elektroniniame dienyne, sudarant neformaliojo švietimo laikinąsias grupes ir laikantis visų dienyno pildymo reikalavimų.
7. Neformaliojo vaikų švietimo užsiėmimo trukmė – 45 minutės.
8. Neformaliojo vaikų švietimo užsiėmimai baigiasi ne vėliau kaip 17.00 val.
9. Neformaliojo vaikų švietimo programose dalyvaujantys mokiniai registruojami mokyklos Mokinių registre.
10. Neformaliojo vaikų švietimo rezultatai naudojami nustatant mokyklos prioritetus, planuojant mokyklos veiklą, atliekant mokyklos veiklos kokybės įsivertinimą.

23. **Neformaliojo vaikų švietimo veikla vykdoma:**

23.1. per mokslo metus ne pamokų laiku, laikantis nustatytų higienos reikalavimų;

23.2. veiklų organizavimas netradiciniu laiku (prieš pamokas, vėlai vakare, naktį, su nakvyne ir pan.) vykdomas suderinus su mokiniais, jų tėvais (globėjais, rūpintojais), mokyklos vadovu.

24. **Neformaliojo švietimo mokytojai**:

24.1. užtikrina mokinių saugumą neformaliojo vaikų švietimo metu, pradedami veiklą arba keisdami veiklos pobūdį, išvykdami iš mokyklos teritorijos privalo organizuoti saugaus darbo ir elgesio instruktažus pasirašytinai. Instruktažai kaupiami mokytojo segtuve.

24.2. iki birželio 23 d. neformaliojo švietimo vadovai už savo veiklą atsiskaito kuruojančiam vadovui neformaliojo švietimo vadovų susirinkime.

24.3. ne rečiau kaip kartą per metus neformaliojo veikų švietimo veiklos pasiekimus, rezultatus demonstruoja organizuodami parodas, koncertus, viktorinas, šventes, varžybas, kitus renginius mokykloje, mieste, respublikoje. Meninės, sportinės veiklos neformaliojo vaikų švietimo programų vadovai su būrelių vaikais prisideda prie mokyklos renginių organizavimo, pristato savo veiklos rezultatus mokyklos renginiuose.

25. **Neformalųjį vaikų švietimą kuruojantis vadovas**:

25.1. iki gegužės 20 d., bendradarbiaudamas su mokyklos mokinių savivalda, atlieka apklausą dėl neformaliojo vaikų švietimo paklausos, pasiūlos ir kokybės. Užsiėmimų pasiūla sudaroma atsižvelgiant į mokinių pageidavimus, mokytojų siūlymus, mokyklos galimybes. Apklausos rezultatai aptariami pedagogų tarybos posėdyje, kuriame pristatomas ugdymo plano projektas;

25.2. iki rugsėjo 7 d. tikslina mokinių pasirinkimus, sudaro neformaliojo vaikų švietimo tvarkaraštį. Tvarkaraštis skelbiamos mokyklos internetiniame puslapyje ir skelbimų lentoje;

25.3. koordinuoja užsiėmimų veiklą, palaiko ryšius su kitomis neformalųjį vaikų švietimą vykdančiomis institucijomis, vykdo dienyno priežiūrą.

26. Iki birželio 20 d. mokiniai renkasi mokyklos siūlomas ir jų poreikius atitinkančias neformaliojo vaikų švietimo veiklas.

**V SKYRIUS**

**BAIGIAMOSIOS NUOSTATOS**

27. Neformaliojo vaikų švietimo procese sukuriami produktai ir rezultatai apibendrinami ir pristatomi mokyklos renginiuose, koncertuose, leidiniuose, ekspozicijose, filmuotoje medžiagoje, mokyklos interneto svetainėje ir kitomis sklaidos formomis.

28. Apraše neaptartos neformaliojo vaikų švietimo situacijos svarstomos mokyklos
taryboje, pasitarimuose, mokytojų tarybos posėdžiuose ar metodikos grupėse.